Direktiva komisija 2001/90/ES

z dne 26. oktobra 2001

o sedmi prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (kreozot)

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [1], kakor je bila nazadnje spremenjena z Direktivo Evropskega parlamenta in Sveta 2001/41/ES [2], in zlasti člena 2a Direktive, ki ga je uvedla Direktiva Sveta 89/678/EGS [3],

ob upoštevanju naslednjega:

(1) Direktiva Evropskega parlamenta in Sveta 94/60/ES z dne 20. decembra 1994 o 14. spremembi Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [4] uvaja nekatere omejitve trženja in uporabe kreozota.

(2) Iz nedavne raziskave [5] je razvidno, da je rakotvorno učinkovanje kreozota večje, kakor se je do sedaj domnevalo.

(3) Raziskava je bila poslana v strokovno presojo Znanstvenemu odboru za strupenost, strupenost za ekosisteme in okolje (CSTEE) [6] in CSTEE je ugotovil, da je bila raziskava dobro zasnovana in da so podani znanstveni dokazi v podporo mnenju, da obstaja tveganje za nastanek raka pri potrošnikih zaradi izpostavljenosti kreozotu z vsebnostjo benzo-a-pirena (BaP), manjšo od 0,005 masnih %, in/ali lesu, ki tak kreozot vsebuje, ter da obseg tveganja predstavlja očiten razlog za zaskrbljenost.

(4) Analiza prednosti in pomanjkljivosti nadaljnjih omejitev trženja in uporabe kreozota [7] je med drugim pokazala, da večina kreozota za industrijsko uporabo v Skupnosti že vsebuje manj kot 0,005 masnih % BaP in da so nevarnosti za zdravje, ki izhajajo iz takega kreozota in/ali lesa, ki vsebuje tak kreozot, pri industrijski uporabi majhne.

(5) Direktiva Evropskega parlamenta in Sveta 98/8/ES z dne 16. februarja 1998 o dajanju biocidnih pripravkov v promet [8] bo uskladila dovoljenje za biocide na evropski ravni in Uredba Komisije (ES) št. 1896/2000 z dne 7. septembra 2000 o prvi fazi programa iz člena 16(2) Direktive Evropskega parlamenta in Sveta 98/8/ES o biocidnih pripravkih [9] zahteva, da se sredstva za zaščito lesa prioritetno ocenijo v okviru programa preverjanja, uvedenega z Direktivo 98/8/ES. Do uskladitve pravil po Direktivi 98/8/ES je treba omejitve za kreozot prilagoditi tehničnemu napredku.

(6) Ta direktiva ne posega v Direktivo Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [10], ki določa minimalne zahteve za varstvo delavcev, in ne v posamične direktive v smislu člena 16(1) navedene direktive, zlasti Direktive Sveta 90/394/EGS z dne 28. junija 1990 o varovanju delavcev pred tveganji zaradi izpostavljenosti rakotvornim snovem pri delu [11] in Direktive Sveta 98/24/ES z dne 7. aprila 1998 o varovanju zdravja in zagotavljanju varnosti delavcev pred tveganjem zaradi izpostavljenosti kemičnim snovem pri delu [12].

(7) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki –

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS se s tem prilagodi tehničnemu napredku v skladu s Prilogo k tej direktivi.

Člen 2

1. Države članice sprejmejo in objavijo predpise, potrebne za uskladitev s to direktivo, najpozneje do 31. decembra 2002. O tem takoj obvestijo Komisijo. Te določbe uporabljajo najpozneje od 30. junija 2003.

2. Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati na dan objave v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 26. oktobra 2001

Za Komisijo

Erkki Liikanen

Član Komisije

[1] UL L 262, 27. 9.1976, str. 24.

[2] UL L 194, 18.7.2001, str. 36.

[3] UL L 398, 30.12.1989, str. 24.

[4] UL L 365, 31.12.1994, str. 1.

[5] "Dermal carcinogenicity study of two coal tar products by chronic epicutateous application in male CD-1 mice (78 weeks)", zaključno poročilo Fraunhoferskega inštituta za toksikologijo in raziskave aerosolov (Hannover, Nemčija).

[6] "Opinion on cancer risk to consumers from creosote containing less than 50 ppm benzo-[a]-pyrene and/or from wood treated with such creosote and estimation of respective magnitude", izraženo na osmem plenarnem zasedanju CSTEE, Bruselj, dne 4. marca 1999.Internet: http://europa.eu.int/comm/food/fs/sc/sct/out29-en.html

[7] Analysis on the advantages and drawbacks of restrictions on the marketing and use of creosote, Risk and Policy Analysts Limited (Norfolk, Združeno kraljestvo).

[8] UL L 123, 24.4.1998, str. 1.

[9] UL L 228, 8.9.2000, str. 6.

[10] UL L 183, 29.6.1989, str. 1.

[11] UL L 196, 26.7.1990, str. 1.

[12] UL L 131, 5.5.1998, str. 11.

--------------------------------------------------

PRILOGA

Točka 32 v Prilogi I k Direktivi 76/769/EGS se nadomesti:

"32.Snovi in pripravki, ki vsebujejo eno ali več naslednjih snovi:(a)kreozotŠt. EINECS 232–287–5Št. CAS 8001–58–9(b)kreozotno oljeŠt. EINECS 263–047–8Št. CAS 61789–28–4(c)destilati (premogov katran), naftalenska oljaŠt. EINECS 283–484–8Št. CAS 84650–04–4(d)kreozotno olje, acenaftenska frakcijaŠt. EINECS 292–605–3Št. CAS 90640–84–9(e)destilati (premogov katran), lahka frakcijaŠt. EINECS 266–026–1Št. CAS 65996–91–0(f)antracensko oljeŠt. EINECS 292–602–7Št. CAS 90640–80–5(g)katranske kisline, premog, suroveŠt. EINECS 266–019–3Št. CAS 65996–85–2(h)kreozot, lesŠt. EINECS 232–419–1Št. CAS 8021–39–4(i)ekstraktni ostanki (premog), nizkotemperaturni alkalni premogov katranŠt. EINECS 310–191–5Št. CAS 122384–78–5 | 1.Ne smejo se uporabljati pri obdelavi lesa. Poleg tega se tako obdelan les ne sme dati v promet.2.Izjeme:(i)Te snovi in pripravki se lahko uporabljajo za obdelavo lesa v industrijskih obratih ali jih lahko uporabljajo profesionalci, v skladu z zakonodajo Skupnosti o varstvu delavcev pri ponovni obdelavi lesa na licu mesta samo, če vsebujejo:(a)benzo-a-piren v koncentraciji nižji od 0,005 masnih %(b)in fenole, ki jih je mogoče ekstrahirati z vodo, v koncentraciji nižji od 3 masnih %.Takšne snovi in pripravki, ki se uporabljajo pri obdelavi lesa v industrijskih obratih ali jih uporabljajo profesionalci:se lahko daje v promet samo v embalaži prostornine najmanj 20 litrov,se ne smejo prodajati potrošnikom.Ne da bi to vplivalo na uporabo ostalih predpisov Skupnosti o razvrščanju, pakiranju in označevanju nevarnih snovi in pripravkov, se embalaža takih snovi in pripravkov čitljivo in trajno označi z "Samo za industrijsko in profesionalno uporabo".(ii)v zvezi z lesom, katerega obdelava poteka v industrijskih obratih ali jo izvajajo profesionalci na podlagi točke (i), ki se ga daje v promet prvič ali ponovno obdela na licu mesta: taka uporaba je dovoljena samo profesionalcem in v industrijske namene, npr. na železnicah, pri prenosu električne energije in telekomunikacijah, za ograje, za kmetijske namene (npr. koli za podpiranje dreves) ter v pristaniščih in na vodnih poteh.(iii)v zvezi z lesom, ki je bil pred uporabo te direktive obdelan s snovmi, naštetimi v točkah 32(a) do (i): prepoved v točki 1 glede dajanja v promet se ne uporablja, če se les da v promet rabljenega blaga za ponovno uporabo.3.Vendar se obdelan les iz točke 2(ii) in (iii) ne sme uporabiti:v zgradbah, ne glede na njihov namen,v igračah,na igriščih,v parkih, vrtovih in rekreacijskih objektih na prostem, kjer obstaja nevarnost pogostega stika s kožo,pri izdelavi vrtnega pohištva, kot npr. mize za piknik,za izdelavo in uporabo in kakršno koli ponovno obdelavo:posod, namenjenih za gojenje rastlin,embalaže, ki lahko pride v stik s surovinami, vmesnimi ali končnimi izdelki, namenjenimi za prehrano ljudi in/ali živali,drugih materialov, ki lahko onesnažijo zgoraj navedene izdelke." |

--------------------------------------------------